सोलन, जेएनएन। कसौली से सोलन और सोलन से कसौली आ रही एक ही फर्म की दो बसों में भीषण टक्कर हो गई जिससे 40 के करीब लोग घायल हो गए। हादसा सुबह साढ़े नौ बजे हुआ। बसों की टक्कर पाइनग्रोव स्कूल के पास हुई। बसों की टक्कर के बाद घायलों को सीएचसी धर्मपुर ले जाया गया जहां से गंभीरावस्था में घायल लोगाें को क्षेत्रीय सोलन रैफर कर दिया गया। कसौली बस हादसे की जांच के लिए एसपी सोलन मधुसूदन शर्मा मौके पर पहुंचकर घायलों से मिल रहे हैं।